Rast svetske privrede 4,8 odsto
Međunarodni monetarni fond je u danas objavljenoj svetskoj ekonomskoj prognozi naveo da je rast ove godine viši od očekivanog
Globalna ekonomija će najverovatnije ojačati do kraja ove i u narednoj godini, s obzirom na to da će Kina i druge privrede u ekspanziji nadoknaditi slabe rezultate u Sjedinjenim Državama i Evropi, saopštio je Međunarodni monetarni fond. Zvaničnici MMF-a predviđaju da će svjetska privreda ostvariti rast od 4,8 u ovoj odnosno 4,2 odsto u narednoj godini, čime će se prevazići prošlogodišnji pad od 0,6 odsto, najgori od Drugog svjetskog rata. Najnovija procjena MMF-a je za 0,2 odsto veća od prethodne koja je saopštena u julu. saopštio je na konferenciji za novinare glavni ekonomista MMF-a Olivije Blanšar. Balans u svjetskoj ekonomiji mora se uspostaviti, ističe Međunarodni monetarni fond, ocjenjujući da zemlje sa ogromnim trgovinskim i budžetskim deficitima, poput SAD, moraju da poboljšaju izvoz. Države sa velikim trgovinskim suficitom, među kojima je Kina, treba da smanje zavisnost od izvoza i podstaknu domaću potražnju, smatra MMF. Međunarodna finansijska institucija takođe predviđa da će ekonomski rast u Sjedinjenim Državama ove godine biti 2,6 odsto, što je manje pd prvobitne julske procjene koja je iznosila 3, 3 odsto, dok će 2011. biti zabeležen rast od 2,3 odsto. Procjena rasta globalne ekonomije pripremljena je za jesenji sastanak MMF-a i Svjetske banke, koji se održava krajem ove nedjelje u Vašingtonu. U petak će se sastati i finansijski zvaničnici Grupe 20 najbogatijih zemalja i onih koje se najbrže razvijaju. Obamina administracija najavila je da planira da izvrši pritisak na pojedine članice G20, poput Kine, da ispune dato obećanje i smanje ogromne trgovinske suficite, koji su ostvareni na uštrb drugih zemalja.